Otanes

Otanes (Persiceː Utâna) fuit unus e septem nobilibus Persis qui anno 522 a.C.n. magum Gaumata everterunt qui sub nomine supposito fratris Cambysis Bardya regnum usurpaverat. Ita effecit ut Darius regnaret.
 De gente 
Otanes, PharnaspisSic Herodotus. At in inscriptione Behistunia filius Tukhra dicitur. filius,  erat Cassandanae frater, Cyri Magni uxoris et Cambysis matrisThalia 68 et 88. Eius filia Phaedymia Cambysi nupserat atque inde Darii uxor fuit cui Amestrin peperit, Xerxis futuram uxoremPolyhymnia 61. Ita apparet Otanen arte coniunctum fuisse cum regnante familia et unum e nobilissimis Persis.

 De rebus gestis 
Secundum Herodotum Otanes primus suppositum Smerdin (Bardya in fontibus Persicis) suspectum habuit et per filiam veritatem cognovit. Illa enim cum rege marito suo concubabat ː ita instigante patre potuit aures dormientis mariti sub tiara contrectare (nam magus Gaumata infami poena adfectus aures amiserat) et quod animadverterat Otani patefacere. Abhinc Otanes primus coniurationis auctor exstitit atque sex nobilissimos Persas sibi consociavit ː Gobryan, Intaphrenen, Megabazum, Hydaren, ipsum Darium et sextum quem Herodotus Aspathinen appellat quamquam ab ipso Dario Ardumaniš dicitur. Smerdi occiso sermo inter coniuratos habitus est, qui ficticius esse videtur et Graeciam redolet, de optima reipublicae forma ;  tum Otanes democratiam praetulisse dicitur cum Darius monarchiam et Megabazus oligarchiam mallentKlaus Bringmann, "Die Verfassungsdebatte bei Herodot 3.80-82 und Dareios Aufstieg zur Königsherrschaft", Hermes 1976(104)ː 266-279. Postremo de regno certaturum negavit atque libertatis privilegium pactus (in futurum regi oboediens erit in quantum voluerit) Dario de via decessit. Sic Herodotus.

Deinde satrapes Lydiae fuisse videtur ut qui iussu Darii Samios subegit atque eis tyrannum Persis obnoxium Sylosonem (frater erat Polycratis tyranni) imposuit cui insulam vastatam tradidit. Etenim quamquam Darius Samum integram Sylosoni dare voluerat Otanes ob periurium Samiorum qui deditione iam facta Persas adorti erant saevire coactus estThalia 141-149. Anno 513 a.C.n. novus satrapes Lydiae erat ː Artaphernes. Verisimile est Otanen tum mortuum fuisse eo magis quod Herodotus morbum quendam memoratThalia 149.

 Notae 

 Fontes 
 Inscriptio Behistunia IV.68 Textus Anglice versus apud Livium.org
 Herodotus, Thalia 70-87 et 141-149

 Plura legere si cupis 
 Klaus Bringmann, "Die Verfassungsdebatte bei Herodot 3.80-82 und Dareios Aufstieg zur Königsherrschaft", Hermes 1976(104)ː 266-279
 Josef Wiesehöfer, Der Aufstand Gaumātas und die Anfänge Dareios' I.  Bonn, Habelt Verlag, 1978, ISBN 3-7749-1477-X  Recensio critica

 Nexus externi 
Otanes apud Livium.org
Otanes in Encyclopaedia Iranica
Categoria:Persae antiqui
Categoria:Satrapae Imperii Persarum
Categoria:Nati saeculo 6 a.C.n.
Categoria:Mortui saeculo 6 a.C.n.